**МЕТОДИКА ЗА КОМПЛЕКСНА ОЦЕНКА И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

**за**

**участие в открита процедура за възлагане на обществена поръчка с предмет:**

**“ДОСТАВКА НА ХРАНИТЕЛНИ ПРОДУКТИ ЗА НУЖДИТЕ НА ДЕТСКИТЕ ЗАВЕДЕНИЯ НА ТЕРИТОРИЯТА НА СТОЛИЧНА ОБЩИНА - РАЙОН „ВЪЗРАЖДАНЕ“**

Обществената поръчка се възлага въз основа на критерия икономически най-изгодната оферта. Икономически най-изгодната оферта, се определя при критерий „оптимално съотношение качество/цена“ и съдържа следните показатели, със следната относителна тежест на съответния показател в Комплексна оценка ”К”, на базата на която се получава класирането на отделните участници:

* + - **Показател Ценово предложение (Ц) –** с относителна тежест 50% в комплексната оценка;
    - **Показател Качество на техническото предложение (Т) -** с относителна тежест 40% в комплексната оценка;**;**
    - **Показател Срок за реагиране в случай на рекламация (Д) -** с относителна тежест на този критерии 10% в комплексната оценка.

Оценка на ценовото предложение: Преди извършване на оценката на ценовите предложения, същите се проверяват, за да се установи, че са подготвени и представени в съответствие с изискванията на документацията за участие в процедурата.

При различия между стойностите, изразени с цифри и думи, за вярно се приема словесното изражение на стойностите.

Доставната цена се определя като процент надценка върху средно месечните цени на едро на хранителни продукти, определени в месечния бюлетин на “Системата за агропазарна информация“ ЕООД –Министерство на земеделието и храните /САПИ/, валидна към дата на публикуване на поръчката в АОП. ПРЕДЛОЖЕНИЯТ  процент между двете цени се запазва спрямо действащите цени в периодичните бюлетини на “САПИ” ЕООД през целия период на договора.

Оценката по всеки показател се формира при условията по-долу, като най – изгодното предложение може да получи 100 т. Получените оценки се умножават с число (процент), съобразно съответната формула, представляващо относителна тежест на съответния показател. Резултатът представлява получените от участника точки за показателя. Сборът от точките по всички показатели е Комплексна оценка ”К”, на базата на който се получава класирането на отделните участници. Участникът събрал най – много точки се класира на първо място, като по низходящ ред се класират всички останали участници.

Формула за определяне на Комплексна оценка ”К”

Комплексната оценка се определя по следната формула:

**К( комплексна оценка) = Ц \* 0,5 + Т \* 0,4 + Д \* 0,1**

Където максимална комплексна оценка **(К) = 100 точки,**

* **Показател Ц –– „Предлагана цена”,** с относителна тежест 50% в комплексната оценка;
* **Показател Т –„Качество на Техническото предложение“,** с относителна тежест 40% в комплексната оценка;
* **Показател Д - “Срок за реагиране в случай на рекламация”,** с относителна тежест на този критерии 10% в комплексната оценка;

**Методика за определяне на оценката по всеки показател:**

* **Ц –Показател „Предлагана цена”** с относителна тежест 50% в комплексната оценка.

Максимален брой точки (100т.) получава офертата, в която е предложена най- ниска предлагана цена.

Предложенията по този показател на останалите участници се оценяват по следната формула:

**Ц = (Pmin/ Py) х 100**, където

Pmin – най-ниското предложение – **общата цена за всички стоки**

Py – предложението на оценявания участник – **обща цена за всички стоки**.

* **Т - Показател „Качество на Техническото предложение“** с относителна тежест 50% в комплексната оценка. Оценката се извършва на база представената от участника обяснителна записка, съдържаща следните елементи:

**A. Организация и план на работа:**

|  |  |  |
| --- | --- | --- |
| **Разработен план и организация на работа в технич. предложение** | **Степен на разработка** | **Оценка** |
| **Предложение за план и организация на доставката на храни, придружено с план-график на времето на доставка по часове. Участникът трябва да предложи цялостна концепция за организация на доставка. Да се посочи брой МПС, включени в извършването на доставката.** | За подробен план и организация на доставката на храни, придружен с план-график на времето на доставка, описващ особеностите на обекта и организацията на работа, методите, чрез които участникът възнамерява да изпълни всички предвидени дейности на поръчката, изискващи се съгласно нормативната уредба. Пълно и детайлно описана организация с разпределение на техническите и човешките ресурси | **50** |
| За план и организация на доставката на храни, придружен с план-график на времето на доставка, описващ особеностите на обекта и организацията на работа, методите, чрез които участникът възнамерява да изпълни всички предвидени дейности на поръчката, изискващи се съгласно нормативната уредба, но плана и/или някои от методите не са подробно разработени или липсват и/или са описани част или са описани в съкратен обем предстоящите за изпълнение дейности. Формално описана организация с разпределение на техническите и човешките ресурси. | **20** |
| Представен е план за организация на доставката на храни, придружен с план-график на времето на доставка, описващ особеностите на обектите и организацията на работа, методите, чрез които участникът възнамерява да изпълни всички предвидени дейности на поръчката, но не са включени всички дейности или не е предвидена достатъчна организация и координация на процеса по изпълнението им. Липсва описание на организацията на работа с разпределение на техническите и човешките ресурси. | **1** |

**Б. Мерки за управление на идентифицираните от Възложителя рискове и тяхната оптимизация:**

По този показател ще се извършва оценка на предложените от участника мерки за управление на идентифицираните от възложителя рискове, оказващи влияние върху изпълнението на договора, както и на предложените мерки за намаляване на влиянието на рисковете или ограничаването им. Оценката по настоящия показател се извършва от помощната комисия на Възложителя при стриктно съблюдаване на посочените условия за получаване. В тази част от офертата участниците трябва да определят начин/и за преодоляване на рисковете или за тяхното минимизиране и да опишат потенциалните предпоставки (допускания) за успешното изпълнение на договора. Освен това участниците следва да обяснят определените потенциални рискове, които могат да окажат влияние върху изпълнението на договора, да представят вероятните потенциални рискове, съобразени с направените допускания, както и да предложат стратегия (адекватни мерки) за управление на рисковете и това как предлагат да действат при всеки един възможен риск с цел влиянието му да бъде ограничено или въобще да не настъпи. При изработването на тази част от техническото предложение следва да се има предвид, че на управление подлежат рискове, чието настъпване зависи от участника. Важно и съществено за Възложителя при предложенията относно рисковете и предпоставките е да се обхванат конкретните, посочени от Възложителя потенциални рискове, свързани с предмета на настоящата поръчка, а не рискове по принцип.

|  |  |  |
| --- | --- | --- |
| **Потенциални рискове при изпълнение на поръчката са:** | **Степен на разработка** | **Оценка** |
| **1/ Невъзможност за навременно обработване на заявките от клиенти. /Възложителят има няколко отделни третостепенни разпоредители с бюджетни средства, които по настоящата обществена поръчка ще правят отделни заявки; следва да се имат предвид и другите клиенти на участника/;**  **2/ Подготовка за експедиция /доставка на хранителни продукти от различни групи, в това число такива в замразено състояние и такива, съхранявани в „плюсов” температурен режим, при една доставка с едно или няколко транспортни средства/;**  **3/ Липса на ликвидни средства за обезпечаване на доставката или част от нея /плащането по договора е отложено с 30 календарни дни/;** | Участникът подробно и детайлно разглежда идентифицираните от възложителя рискове за успешното изпълнение на договора, предмет на настоящата поръчка, степента им на въздействие и вероятността за настъпване. Участникът следва да е определил начин/и за преодоляване на рисковете или за тяхното минимизиране. Предложена е и стратегия (адекватни мерки) за управление на рисковете, както и предложение за това как участникът предлага да действа при всеки един възможен риск, идентифициран от възложителя, с цел влиянието му да бъде ограничено или въобще да не настъпи. За всички изброени от възложителя рискове има предложени в техническото предложение мерки за управление. Не се установява описание и/или предложение относно рискове, които по принцип влияят на договори за доставки, а са посочени единствено рискове, които имат конкретно отношение към предмета на настоящия договор. Предложени са технически решения. | **50** |
| Участникът предлага само описание и/или изброяване на идентифицираните от възложителя рискове за качественото и навременно извършване на доставките. Липсва разглеждане на степента на въздействие и/или вероятността за настъпване на един или повече от идентифицираните рискове и техническо решение за преодоляването им. Направено е формално описание като са идентифицирани основните проявления, аспекти и сфери, където може да се прояви съответния риск, но мерките за преодоляване и/или минимизиране на негативните последствия от настъпването на рисковете са формално и недостатъчно конкретно описани. Предлаганите мерки, организация и предвидени ресурси от участника не гарантират ефективно преодоляване и/или минимизиране на негативните последствия от настъпването на рисковете, респ. последиците от настъпването им. | **2 0** |
| **От участие в процедурата ще бъдат отстранени предложения, за чието техническо предложение са в сила следните обстоятелства:** Участникът е пропуснал да коментира и /или да опише един и/или повече от идентифицираните от възложителя рискове за качественото и навременно извършване на доставките. Липсва разглеждане на степента на въздействие и/или вероятността за настъпване на един или повече от идентифицираните рискове и техническо решение за преодоляването им. Липсва описание на една и/или повече мерки за преодоляване и/или минимизиране на негативните последствия от настъпването на един или няколко от посочените рискове, като участникът единствено декларира готовност на свой риск да приеме последиците при възникването на описаните рискове, но не предлага съответните адекватни мерки. Установява се описание и/или предложение относно рискове, които по принцип влият на договори за услуги, а не на рискове, които имат конкретно отношение към предмета на настоящия договор. | **0** |

За целите на настоящата методика, използваните в настоящия раздел определения/понятия следва да се тълкуват, както следва:

\* „Подробно/детайлно” - описанието, което освен че съдържа отделни етапи и видове дейности, не се ограничава единствено до тяхното просто изброяване, а са предложени технически решения, имащи отношение към повишаване качеството на изпълнение на поръчката и надграждане над предвидените технически спецификации и изисквания;

\*\* Несъществени са тези непълноти/пропуски/слабости в предложението на участника, които не го правят неотговарящо на изискванията, но представляват пропуски в описанието, липса на детайлна информация и др. Налице са, когато липсващата информация може дабъде установена от други факти и информация, посочени в офертата на участника. Несъществените непълноти/пропуски/грешки не могат да повлияят на изпълнението на поръчката, с оглед спазване на действащото законодателство в областта и изискванията, заложени в документацията за участие. Ако липсващата информация не може да бъде установена от други части в офертата, се приема наличието на „съществени непълноти”.

\*\*\* Съществени са тези непълноти/пропуски/грешки в предложението на участника, които го правят неотговарящо на изискванията на възложителя, посочени в указанията и техническата спецификация или на действащото законодателство, на съществуващите стандарти и технически изисквания.

**Предложения относно рискове, в които липсва съставна част от предложените мерки ще бъдат предложени за отстраняване.**

* **Показател Д - “Срок за реагиране в случай на рекламация”,** който е с относителна тежест на този критерии 10% в комплексната оценка;

Максимален брой точки (100т.) получава офертата, в която е предложена най - кратък срок за реагиране в случай на рекламация. Предложенията на кандидатите се дават в цели часове.

Оценяват се предложените от кандидатите срокове, като най - краткият предложен срок получава максималния брой точки – 100т. На всеки следващ, ще се отнемат по 50т. от максималния брой точки по този критерии.

***Забележка:*** ***Предложеният “срок за реагиране в случай на рекламация” не може да бъде по - дълъг от 24 часа.***

Участникът, чиято оферта е получила най - висока комплексна оценка, се класира на първо място, а останалите следват в низходящ ред, съгласно съответната им комплексна оценка.

В случай, че полученият резултат от оценката на две или повече оферти са равни, комисията прилага разпоредбите на чл. 58, ал.2 от ППЗОП.